
	[bookmark: cysill]Targed
Cryfhau eich dealltwriaeth o gyd-destunau ymarferol ar gais. Ymgysylltu mwy ag astudiaethau achos i ddeall cymhlethdod senarios y byd go iawn. Cymhwyso gwybodaeth ddamcaniaethol yn rheolaidd mewn lleoliadau amrywiol, ymarferol, gan fyfyrio ar ganlyniadau i wella datrys problemau strategol.

	Rwyf wedi darllen fwy o astudiaethau achos addas sydd yn ymwneud â’r pwnc y rwyf yn trafod. 

Rwyf wedi cyfeirio at ddamcaniaethau addas ar gyfer yr aseiniad a’I gymhaaru, cyferbynnu a thrafod mewn modd beirniadol
	Tudalen 5, paragraff 2, lle rwyf wedi cyfeirio at astudiaeth achos Estyn.

Tudalen 3 a 4, lle rwyf wedi cyfeirio at ddamcaniaethau Bowlby, Maslow a Atkinson. 

	Targed
Prawfddarllen ac adolygu eich cyfathrebu ar gyfer manwl gywirdeb. Arbrofi gydag offer trefnu uwch. Mynd i'r afael â gwendidau sgiliau mân drwy ddatblygiad proffesiynol.
	Rwyf wedi prawfddarllen fy aseiniad i sicrhau eu fod yn llifo. 
	N/A

	Targed
Mireinio dy sgiliau cyfeirnodi drwy ymgysylltu gyda  Cymorth Sgiliau Astudio | UWTSD Intranet a gwella dy sgiliau ysgrifennu academaidd.
	Rwyf wedi sicrhau fy mod i wedi cyfeirnodi yn gywir yn ogystal a ddefnyddio dechreuwyr brawddegau ysgrifennu academaidd er mwyn gwella sgiliau ysgrifennu academaidd fy hun. 

	Y rhestr cyfeirnodi.



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).

Pwrpas yr aseiniad yma yw dangos sut i gefnogi cynnydd plentyn sydd yn cael ei effeithio gan rwystrau yn ystod un cyfnod o drosglwyddo. Bydd yr aseiniad yma yn ffocysi yn benodol ar blentyn 7 oed sydd wedi dioddef o golled ac yn gweld y trosglwyddiad o’r cartref i’r ysgol yn heriol. Trwy gydol yr aseiniad yma cyfeirir at y plentyn fel ‘Plentyn A’ i amddiffyn eu preifatrwydd a chyfrinachedd, yn ogystal â sicrhau moeseg yn ôl canllawiau BERA (2024).

Mae Plentyn A yn ferch 7 blwydd oed sydd yn flwyddyn 3 yn yr ysgol leol. Yn ddiweddar collodd Plentyn A ei thad yn sydyn mewn damwain car. O ganlyniad mae’r awyrgylch yn y tŷ wedi newid gan fod Plentyn A, y fam a gweddill y teulu yn galaru'r farwolaeth. Wrth ddod i’r ysgol yn y bore mae Plentyn A fel arfer i’w weld yn anhapus ac yn cael hi’n anodd gadael mam. Mae’n cymryd sbel i Blentyn A i ddechrau setlo yn yr ysgol a dim ond yn dod yn fwy awyddus i gymryd rhan mewn gweithgareddau a chyfathrebu gyda’i chyfoedion ar ôl i’r amser egwyl gyntaf y dydd. Erbyn diwedd y dydd, mae hi fel arfer yn mynd adref yn hapusach, er hynny, mae hi’n dod i’r ysgol y bore canlynol yn yr un cyflwr â’r bore blaenorol.

Mae trosglwyddiadau yn y broses o newid; maent yn ymwneud a’r symudiad o un amgylchedd i amgylchedd arall, sydd hefyd yn arwain at newidiadau i berthnasoedd, ymddygiadau, arferion, rheolau a disgwyliadau (West Sussex County Council, 2019). Mae trosglwyddiadau yn digwydd pob dydd, petai rhain yn drosglwyddiadau mawr, sef trosglwyddiadau fertigol, er enghraifft, symud o ysgol gynradd i ysgol uwchradd, neu’n trosglwyddiadau bach dyddiol, sef trosglwyddiadau llorweddol. Mae rhai trosglwyddiadau yn gallu bod yn rhwydd i ambell i blentyn, ond yn heriol i blant eraill. I’r plant sydd yn gweld trosglwyddiadau penodol yn heriol, efallai bod angen paratoi, cynllunio, addasu a chefnogaeth ychwanegol arnyn nhw er mwyn sicrhau bod y newid yma yn brofiad cadarnhaol i’r plentyn a’r rhai sydd o amgylch y plentyn (West Sussex County Council, 2019). Y trosglwyddiad llorweddol, o ddod i’r ysgol yn y boreuon fydd y trosglwyddiad y bydd yn cael ei thrafod yn sefyllfa Plentyn A.

Mae dod i’r ysgol yn y boreuon yn gallu bod yn heriol iawn i ambell i ddysgwr a’i rheini rhywbryd yn ystod eu bywyd ysgol o ganlyniad o amrywiaeth o resymau. Gall y trosglwyddiad yma fod yn hynod o heriol i blentyn dydd yn ddioddef o golled yn y teulu, er enghraifft, rhiant yn marw. Mae plant, fel oedolion, yn ymateb i golled yn y teulu mewn ffyrdd amrywiol, anrhagweladwy, wedi’u dylanwadu gan eu hoedran, cam datblygiadol, a’r cymorth emosiynol sydd ar gael iddynt. Y newidiad mewn ymddygiad fwyaf amlwg Plentyn A yw’r teimlad cryf o ddim eisiau dod i’r ysgol yn y boreuon. Mae’n bosib mae hyn oherwydd ei bod hi’n ofn. Ymateb cyffredin o golled yw ofn, ac yn aml mae’n llethu unigolyn sy’n galaru, yn enwedig plentyn (Martin a Ferris, 2013; Smith, 2018). Pan fydd rhywun yn marw, rydyn ni’n naturiol yn ymestyn arswyd y farwolaeth i’n bywydau ein hun, gan greu pryder. Yn ôl (Lawrence, 2019) mae’n bosib bod plant yn gallu datblygu ffobia ysgol ar ôl colli rhywun agos. Gall plentyn adweithio i ofn gormodol trwy ddod yn gor-gyselltiedig ag aelod arall y teulu, ac arwain at orfodaeth i aros yn agos, neu wrthod gadael y person yna allan o’i golwg, sef, mae’r plentyn yn amharod i adael eu rhieni, yn poeni y gallan nhw farw tra bod nhw yn yr ysgol, neu gall plant ceisio cymryd cyfrifoldeb am helpu’r aelodau o’r teulu sydd ar ôl yn cael eu gadael i’w galar eu hunain tra bod y plentyn i ffwrdd yn yr ysgol.

Mae’r her o ddod i mewn i’r ysgol yn y boreuon yn achosi problemau i Blentyn A trwy gydol y bore. Mae hi’n gweld hi’n anodd setlo yn y dosbarth ac ambell i waith yn cael trafferth i ganolbwyntio yn ystod y boreuon. Mae (Roberts, 2024) yn pwysleisio nid yw blentyn anhapus yn gallu dysgu. Gall plentyn tynnu’n ôl o ffrindiau a gweithgareddau yn ogystal â diffyg canolbwyntio a chael eu tynnu sylw’n hawdd wrth gwblhau gwaith ysgol (Lawrence, 2019). Gellir hyn cael ei esbonio gan ddefnyddio ymchwil Maslow a’i ddamcaniaeth ‘Hierarchaeth Anghenion’ y bydd yn cael ei esbonio yn fwy manwl ymhellach yn yr aseiniad yma. I grynhoi, ni ellir plentyn dysgu yn effeithiol os nad yw eu hanghenion sylfaenol wedi’u bodloni (Burleson a Thoron, 2014). Felly, ni all y plentyn cynyddu yn wybyddol tan eu bod nhw mewn lle da yn emosiynol.

Gellir cyfeirio at Bowlby a’i ddamcaniaeth ynglŷn ag ymlyniad i geisio deall sefyllfa Plentyn A.  Diffiniodd Bowlby (1969/1982, t.371) ymlyniad mewn plant ifanc fel ‘tueddiad cryf i geisio agosrwydd at ffigwr penodol, yn arbennig pan fyddant yn ofnus, yn flinedig neu’n sâl. Yn ôl ei theori ymlyniad, dywed Bowlby gall colli ffigwr ymlyniad sylfaenol arwain at bryder. Pan fydd y farwolaeth yn cynnwys amgylchiadau trawmatig, mae amhariadau gydag ymlyniad yn fwy tebygol, yn ogystal, mae’r duedd hon hefyd yn digwydd pan fod yr anwylyd yn berthynas agos i’r plentyn, fel rhiant (Jacobs, 1999). Yn sefyllfa Plentyn A buodd y tad farw yn sydyn mewn damwain car, y gellir ystyried fel amgylchedd trawmatig ac felly yn cyfiewhau adweithiau Plentyn A yn y bereuon.

O ddwy flwydd oed ac ymlaen mae plant yn debygol o ddod yn llai dibynnol ar eu prif ofalwyr mewn rhan fwyaf o achosion, yn enwedig os ydynt yn teimlo’n ddiogel ac yn hyderus y bydd y gofalwr yn dychwelyd ac yn ymatebol pan fod angen (Bowlby, 1997) yn NSPCC (2021), mawn achosion fel hyn mae’n debygol bod y plentyn wedi datblygu ymlyniad diogel gyda’i gofalwr neu ofalwyr. Gall amhariaeth neu golled o’r cwlwm hwn effeithio ar blentyn yn emosiynol ac yn seicolegol. Er efallai roedd gan Blentyn A ymlyniad diogel gyda’i fam a’i thad yn flaenorol, mae’n bosib bod y golled wedi effeithio ar hyn. Un o’r arwyddion bod gan y plentyn broblemau ymlyniad yw mai’r plentyn yn dechrau fod yn ofidus iawn pan fydd ei ofalwyr yn ei adael, hyd yn oed am gyfnod byr, er enghraifft yn ystod y diwrnod ysgol (Lawrence, 2019). Pan fydd plentyn sydd yn dioddef o golled yn ofnus, mae’r oedolyn y gallent nhw ymddiried ynddo yn gallu cynnig ymdeimlad o sicrwydd y mae angen arnyn nhw ac mae’r meddylfryd o beidio cael nhw yno yn gallu fod yn frawychus, sydd yn esbonio’r rheswm dros amharodrwydd Plentyn A o ddod i mewn i’r ysgol yn y boreuon.

Mae damcaniaeth ‘Hierarchaeth Anghenion’ Abraham Maslow yn theori cymhelliad dynol sydd a’r pwrpas o esbonio anghenion dynol o bob math a’u threfnu yn ôl lefel o flaenoriaeth, lle mae angen cyrraedd rhai anghenion cyn eraill (Burleson a Thoron, 2014), gwelir diagram atodiad 1. Gan ffocysu ar yr ‘anghenion diogelwch’, sef yr ail angen dynol, mae damcaniaeth Maslow yn datgan bod pobl yn diwallu anghenion diogelwch ar ôl cwrdd yr anghenion siolegol. Mae’r anghenion diogelwch yma yn cysylltu gyda’r warant diogelwch, sefydlogrwydd, amddiffyniad, strwythur, trefn a sefyllfaoedd rhagweladwy, heb ofn, pryder, ac eraill (Mustofa, 2022). Dywed bod os oes gan blentyn fywyd cartref gwael neu yn byw yn lle anniogel bydd y plentyn yn cael trafferth yn canolbwyntio gan nad ydy’n nhw yn teimlo’n ddiogel (Burleson a Thoron, 2014) oherwydd rydym yn colli cymhelliant i gyrraedd nodau lefel uwch, megis dysgu a chyflawni (Maslow, 1943, dyfynnwyd yn Burleson a Thoron, 2014). Gellir dadlau bod plentyn sydd wedi dioddef o golli rhiant, fel Plentyn A, yn gallu cwympo mewn i’r categori yma, lle nad ydy ei anghenion diogelwch yn cael ei chwrdd, gan fod marwolaeth yn y teulu yn arwydd o newid ac amhariad o’r amgylchedd arferol ac yn gallu achosi'r teimlad o ansicrwydd ac efallai colli diogelwch personol canfydded.

I gysylltu ymhellach gyda Phlentyn A, mae’r theori yn pwysleisio bod plant eisiau’r diogelwch emosiynol er mwyn gallu dysgu yn effeithiol, gan fod dysgu effeithiol yn dasgau gwybyddol lefel uwch ar y “Hierarchaeth Anghenion’. Cyn i blentyn gallu ymgysylltu’n llawn â thasgau dysgu ac academaidd mae rhaid iddynt deimlo’n ddiogel. Hynny yw, cyn ffocysu ar gynnydd y plentyn yn academaidd, rhaid ffocysu ar greu amgylchedd lle mae’r plentyn yn teimlo’n ddiogel yn emosiynol, yn ogystal â’n ffisegol, ac felly'r prif ffocws ar hyn o bryd fydd ei chynnydd emosiynol.

Er hynny, mae Atkinson (1964) yn herio hyn, gydia’i damcaniaeth o gymhelliad. Mae ei waith yn awgrymu y gall yr awydd i gyflawni yn gallu disodli’r anghenion sylfaenol person, gan awgrymu bod cymhelliant yn fwy cymhleth ac nad yw yn dibynnu ar ddiwallu anghenion sylfaenol. I roi'r theori yma mewn i gyd-destun, maent yn awgrymu y gall cymhelliad Plentyn A threchu'r anghenion sylfaenol, fel y diogelwch emosiynol.

Mae’r Cwricwlwm i Gymru yn pwysleisio’r pwysigrwydd iechyd a lles eu dysgwyr. Defnydd. Ysgolion amrywiaeth o ddulliau sy’n helpu nhw deall sefyllfaoedd lles y plant, o safbwynt gwrthrychol a goddrychol. Yn ôl (Estyn, 2019) mae’r ysgolion sydd yn cael eu labeli’n ‘dda’ o ran edrych ar ôl iechyd a lles eu dysgwyr yn canolbwyntio’n gryf ar gasglu a dadansoddi gwybodaeth â chasglu’r am les y dysgwyr sydd yn agored i niwed. Defnydd ysgolion y data yma i helpu deall y dysgwyr yna ac i fonitro eu cynnydd.

Gellir awgrymu y bydd ‘check ins’ pob bore o fudd i Blentyn A, er mae nifer o ysgolion yn darparu cyfleoedd dyddiol i blant trafod eu teimladau (Estyn, 2020), mae’r defnydd o ‘Check ins’ yn ffordd fwy personol i gyrraeth y plentyn ar sail un-i-un. Dywed Lawrence (2019) y ffordd orau o weithredu yw cyfathrebu â’r plentyn eich bod yn adnabod ei theimladau a bod cymorth ar gael iddyn nhw. Gellir athrawon gweld sgyrsiau a rhyngweithiadau o’r natur yma yn lletwyth, gan ei fod yn bwnc digalon, ond mewn rhan fwyaf o sefyllfaoedd bydd anwybyddu’r mater yn achosi fwy o broblemau yn y pendraw (Lawrence, 2019). I’r plentyn sydd yn dioddef o golli aelod o’r teulu ac yng nghanol profi newid mawr mewn ei fywyd, mae’r ffaith nad yw eraill yn cyfeirio at y digwyddiad yn awgrymu diffyg gofal am y plentyn a’i theimladau.

Er mae’n bwysig i gydnabod sut mae’r plentyn yn teimlo, maent hefyd yn bwysig i fod yn sensitif i breifatrwydd wrth gyfeirio at y sefyllfa (Lawrence, 2019). Mae natur o’r ‘check ins’ yn y bore yn effeithiol gan fod yn rhoi’r cyfle i athro neu aelod o staff i drafod meddyliau a theimladau'r dysgwr mewn preifat ar ddechrau’r dydd, cyn i’r disgyblion eraill dechrau dod i mewn i’r ysgol. Wrth wneud hyn mae Plentyn A yn gallu cyfathrebu unrhyw deimladau cryf neu bryderon sydd ganddi yn syth wrth gyrraedd yn y bore, sydd yn fudd i’r staff ysgol, yn ogystal ag i’r plentyn, gan fydd gan y plentyn y cyfle i setlo ac i reoleiddio cyn amser cofrestri yn y boreuon. Bydd y ‘Check ins’ yma hefyd yn gallu rhoi syniad cyffredinol i’r athro o deimladau a pryderon Plentyn A ac os ydyn nhw yn cael bore ‘da’ neu ‘wael’ cyn mentro fynd ati i’w haddysgu.

Yn ystod y ‘Check ins’ yma rhaid bod yn sensitif o beth mae’r oedolyn yn ei ddweud. Awgryma Devine (2017) yn ‘It’s Ok that You’re not Ok’, nid yw colli rhywun agos yn rhywbeth sydd yn gallu cael ei drwsio gan fod marwolaeth yn derfynol ac ni ellir ei wrthdroi. Mae’n bwysig felly i beidio â dweud wrth blentyn sydd yn dioddef o golled, fel Plentyn A, fod pethau yn mynd i fod yn ‘Ok’. Bydd plentyn yn gwybod yn reddfol bod unrhyw ddatgan sy’n awgrymu hyn yn addewid gwag. Yn hytrach na helpu'r plentyn i ‘ddod dros’ y farwolaeth, dylid ceisio helpu'r plentyn dod i delerau ag ef ac i ddysgu sut i’w ymdopi gyda’r ffordd newydd yma o fyw lle mae ei byd hi wedi newid yn sylweddol o ganlyniad i’r farwolaeth. Mae gofyn y cwestiwn syml ‘Sut wyt ti?’ yn gallu mynd ym mhell yn ystod y ‘Check ins’ yma. Trwy ddefnyddio’r cwestiwn yma rydych yn rhoi cyfle i blentyn i siarad os yr ydyn nhw am, ond hefyd maent yn bwysig i gofio nid oes rhaid i’r plentyn i siarad os nad ydyn nhw eisiau. Y peth pwysicaf am y ‘Check ins’ yw dangos i’r plentyn fod rhywun ar gael i wrando, i helpu, i roi cwtch neu hyd yn oed fod rhywun yn bresennol i eistedd gyda (Devine, 2017).

Nodir hefyd, fydd y ‘Check ins’ yma yn cefnogi cynnydd y plentyn o fewn y maes dysgu a phrofiad iechyd a lles. Mae cynnydd plentyn a chyflymder y cynnydd yma yn y maes dysgu wedi’i effeithio gan gyd-destunau, pryderon, diddordebau ac amgylchiadau personol yr unigolyn, yn enwedig yng nghyd-destun teimladau ac emosiynau (Llywodraeth Cymru, 2019). Trwy’r defnydd o’r ‘Check ins’ bydd plentyn A yn gwneud cynnydd trwy “ddatblygu eu hannibyniaeth a’u gweithrediaeth mewn materion sy’n ymwneud ag iechyd a les” (Llywodraeth Cymru, 2019). Mae plant yn datblygu trwy ddod yn fwy annibynnol a chyfrifol am eu hiechyd a’u lles eu hunain. Mae cefnogaeth gan gyfoedion ac oedolion yn chwarae rôl hanfodol yn y cynnydd hwn. Maen nhw yn adnabod pan fod angen cymorth arnynt a sut i’w geisio. Gellir hefyd cefnogi gyda hunanreoleiddiol cynyddol, sef adnabod eu hemosiynau a defnyddio strategaethau priodol i’w rheoli.

Fel y trafodwyd, mae yna nifer o fuddion o ddefnyddio ‘Check ins’ i gefnogi Plentyn A. Er hynny, ar gyfer darparu ‘Check ins’ llwyddiannus mae’n bosib bydd angen fwy o gefnogaeth a hyfforddiant ar y staff sydd yn bwriadu cynnig y ‘Check ins’ yma i Blentyn A. Yn ysgolion mae athrawon yn cyfaddef nad ydynt wedi cael ddigon o hyfforddiant ar ddelio â galar, tan fod sefyllfa o’r fath yn codi. Mae ‘gwrando gweithredol’ yn dechneg a ddysgir gan seicolegwyr sydd yn sgil o gyfathrebu a darparu cefnogaeth heb ofyn cwestiynau treiddgar na rhoi pwysau ar y plentyn i ddatgelu manylion sydd yn wneud iddyn nhw deimlo’n anghyfforddus (Lawrence, 2019) ond mae’n debygol ni fydd athrawon yn gyfforddus yn defnyddio techneg nad ydyn nhw wedi cael unrhyw hyfforddiant neu brofiad o’i ddefnyddio oherwydd y diffyg hyfforddiant.

Yn ogystal, fel addysgwyr, mae’n bosib gweld rhyngweithiad o’r fath yma yn heriol. Mae’n ddefnyddiol cofio nad oes gofyn i gynnig atebion i bob cwestiwn, ac mae’n iawn cyfaddef nad ydych chi’n gwybod popeth (Granot, 2005). Mae dangos eich bregusrwydd yn gallu fod yn effeithiol yn sefyllfaoedd fel hyn. Y prif ffocws i Blentyn A yw ffurfio cysylltiadau cryf gydag eraill gan fod dyma yw’r ffordd orau o ddelio â galar (Kosminsky a Jordan, 2016). Yn ogystal mae sicrhau'r gallu i Blentyn A ffurfio’r cysylltiadau yma yn helpu hi i ffurfio perthnasoedd iach yn y dyfodol. Yn ôl (Bowlby, 1969) mae plant sydd â phroblemau ymlyniad yn cael anhawster i ffurfio perthnasoedd iach fel oedolyn. Yn ogystal, mae oedolion sydd â phroblemau ymlyniad mewn mwy o berygl o fod y rhan o berthnasoedd cyfnewidiol neu yn ddioddef o broblemau iechyd meddwl (Howe, 2011).  

Mae ymchwil yn pwysleisio'r pwysigrwydd o gydweithio gyda rhanddeiliaid i gefnogi plentyn yn llwyddiannus. Pwysleisia Epstein (2001) bod strategaethau cydweithredol yn darparu cymorth cyfannol sy’n gwella llesiant cyffredinol y plentyn. Mewn sefyllfa fel yr un Plentyn A mae’r fodolaeth o bartneriaeth teulu-ysgol yn bwysig. Prif ffocws partneriaeth cartref-ysgol yw gwella profiadau a chanlyniadau plant, pe bau yn academaidd, yn gymdeithasol, yn ymddygiadol neu o natur emosiynol fel hyn o Blentyn A. Mae’r bartneriaeth yma yn cynnwys y cyfathrebu cyson rhwng yr ysgol a theulu Plentyn A. Dywed Henderson a Mapp (2002) mae cyfathrebu a chysondeb yma yn helpu i’r plentyn feithrin ymddiriaeth ac yn sicrhau bod y plentyn yn derbyn agwedd unedig tuag at ei ofal yn y gartref ac yn yr ysgol. Gall y cysondeb yma gwneud i’r plentyn i deimlo’n fwy diogel a'i fod nhw’n cael ei chefnogi, sydd yn bwysig ar gyfer eu datblygiad emosiynol, gan fod sefydlu partneriaethau rhwng teuluoedd ac ysgolion yn hanfodol ar gyfer helpi'r Plentyn i gyrraedd ei llawn botensial (Sheridan a Kratochwill, 2007). Gellir nodi bod Plentyn A yn ffodus bod ei theulu yn barod i’w helpu ac yn canolbwyntio ar beth sydd orau iddi. Nid oes pob plentyn gyda rhieni fel hyn, ac felly mae datblygu partneriaeth teulu-ysgol yn gallu bod yn heriol, neu mewn ambell sefyllfa, yn amhosib, sydd yn rhoi plentyn mewn sefyllfa anfanteisiol. 

I gloi, mae trosglwyddiadau penodol yn gallu bod yn anodd i blant sydd yn wynebu heriau a dylai addysgwyr ceisio paratoi a chynllunio i wneud y trosglwyddiad yma mor llyfn ag sy’n bosib. Mae’n amlwg o’r ddarllen bod lles y plentyn yw’r flaenoriaeth mewn sefyllfa o’r natur yma, gan nad ydy plentyn yn gallu dysgu a chanolbwyntio os nad ydynt yn hapus. Bydd y wybodaeth rwyf wedi ei chasglu yn fy nghefnogi fel athrawes, i geisio sicrhau bod pob dysgwyr yn fy nosbarth i yn hapus ar ddechrau’r diwrnod ysgol er mwyn gwneud cynnydd trwy gydol y dydd. Ar fy lleoliad PAP nesaf, felly, byddaf yn ystyried gwneud ‘Check ins’ boreuol ar raddfa dosbarth cyfan er mwyn cefnogi iechyd a lles fy nysgwyr. Rwyf am i fy nosbarth fod yn lle diogel, lle maent yn teimlo eu bod nhw yn cael eu caru, ac felly gall bob dysgwyr cael fwy o siawns i gyrraedd eu llawn botensial.

Atodiadau 
Atodiad 1.
Dyma diagram o ‘Hierarchaeth Anghenion’ Abraham Maslow.

(Burleson a Thoron, 2014).

